
Det er viktig at alle leser informasjonen i dette skrivet ordentlig. Det er mye nyttig info og vi slipper å svare på spørsmål som dere lett kan finne svar på selv. Spør hverandre og gi selvfølgelig beskjed hvis vi ikke er klare nok.
De som skal melde overgang til HFK fyller ut overgangsskjema. Det ligger en link lenger ned. Lever skjemaet til Ingvild snarest mulig. De som melder overgang slipper å betale for overgangen, MEN hvis man slutter i løpet av året må man betale avgiften på 600 kr selv.
I forhold til treninger i Valdres er det behov for sjåfører. Kjøring dekkes av HFK. Viktig at dere som kjører fører ned dato. Utbetaling skjer i mars/april.
			
		

TRENER OG STØTTEAPPARATKABAL


Hovedtrener damer 3.divisjon:				Henrik Johansson Thorset
Assistenttrener/oppkvinne damer 3.divisjon:		Ingvild Kvåle Myksvoll	

Hovedtrener j19:				Jan Bæra
Assistenttrenere/hjelpere j19:	Henrik Johansson Thorset og Ingvild Kvåle Myksvoll.  

Keepertrener for begge lag:				Per Erik Sæther


OBS!! Vi ønsker oss en oppmann på juniorlaget vårt, samt en person eller flere, gjerne i foreldregruppen, som kan ta ansvar spesielt rundt kiosken på damelagets hjemmekamper. Ta gjerne kontakt hvis noen har spørsmål rundt dette!


DIVERSE ROLLER:

Medisinsk støtteapparat: 	Tanja Lyngolm Seim. Får barn i mai. 

Kampanalyse:	Vi kunne tenkt oss å filme kamper. Noen som vet om interesserte?
CUPER

Vi regner i utgangspunktet med et lag på Norway Cup. Blir interessen større enn det, kan vi vurdere andre løsninger. Det blir en liten prisøkning, ca 4500 kr, fordi prisen fra NC er blitt hevet. Se link for mer info
http://www.norwaycup.no/


				
HFK-AMBASADØRER 

Vi ønsker å reise ut til moderklubbene våre på klubbesøk. Datoer fastsettes senere.

	


OVERGANGER	

Fyll ut skjemaet i vedlagt link, send eller ta med til Ingvild (evt Jansen). 
Klubben betaler overgangen, MEN hvis du slutter før sesongen er over må du selv betale overgangen.  

Se link http://www.fotball.no/Documents/Skjemaer/2015/Samtykkeskjema-Elektronisk_overgang-15.pdf 


TRENINGSAVGIFTER

Prisen blir den samme som i fjor, kr 4000,-.
				
NB!! I tillegg må alle bidra på en stor dugnad. De som ikke gjør det må regne med å kompensere økonomisk.
								 


UTSTYRSPAKKE

Alle får en grunnpakke med spillesokker, shorts, t skjorte og genser. Dere får tilbud om å supplere med eks bukse, skjorter, flere sokker m.m.

Drakter blir t-skjorter med full reklame, som skal leveres tilbake etter sesong. I og med at vi har to lag, der noen spillere vil komme til å spille på begge lag, blir det ulike nummer på de to draktsettene.



TRENINGSPRIORITERINGER (foreløpig felles med guttene)

Sportsplanen skal implementeres i alle ledd. Følgende punkter blir prioritert i 2016. 

HFK skal via egentrening og på fellesøkter ved behov utvikle;

Vi skal ha meget god utholdenhet.
Vi skal utvikle den generelle styrken. 
Vi skal bli hurtigere med og uten ball.

HFK skal prioritere følgende taktiske ferdigheter;

Vi skal bruke mer tid på defensiv struktur. Presshøyde, sone og bevegelser i forhold til ballfører. 
Vi skal skape trygge og gode relasjoner i forhold til en rendyrket formasjon.
Vi skal videreutvikle rolletreningen. 
Vi skal videreutvikle det offensive spillet vårt.
Vi skal utvikle offensiv og defensiv dødball. Sette plan på frispark fra skuddhold. 


HFK skal i tillegg til generell basis, prioritere følgende tekniske ferdigheter;

Vi skal alle bli mer tobeinte.
Vi skal bedre pasningskvaliteten. Tempo i bevegelser og pasningsspillet. Holde ballen i laget. Vending av spill. 
Vi skal utvikle vendingsteknikker med og uten mann i rygg.   
Vi skal utvikle de individuelle ferdigheter som er mest viktige ut i fra roller.
Vi skal utvikle avslutningsferdighetene. 

HFK skal rette fokus mot følgende ferdigheter;

Vi skal utvikle de koordinative egenskapene våre. 
Vi skal bedre bevegeligheten vår. Utvikle musklenes elastisitet, bli mykere. 
Vi skal bedre den generelle balansen. 


HFK skal rette fokus mot følgende utfordringer: 

Vi skal sette fokus på kosthold
Vi skal se på totalbelastningen, trening, hvile og søvn. 
Vi skal ha fokus på å holde væskebalansen. 
Vi skal ha fokus på alkohol, tobakk og dop. 


STRUKTUR

Vi ønsker mer disiplin på trening i forhold til oppstart på øktene, orden på utstyr og konsentrasjon i alle faser.  

Husk at all teiping og lignende skal være ferdig før trening. Hjelp hverandre og lær de ulike teknikkene selv.

Yt maksimalt hver eneste økt! 


RESULTATMÅL 

SENIOR

Lages i felleskap.

JUNIOR

Lages i fellesskap.


TRENINGSGRUPPER 

Vi har ikke offentliggjorte treningsgrupper, men vi tar sikte på å trene i to grupper slik vi gjorde i høst. En A-stall som hovedsakelig spiller kamper for damelaget, samt en juniorstall som hovedsakelig spiller kamper for juniorlaget. Gruppene er ikke faste, så spillere kan flyttes opp og ned i gjennom hele året 

TRENINGSKAMPER OG NM-KAMPER

Juniorlaget er meldt opp til NM. Oversikt over kampene i bildet under. 

For seniorlaget er det planlagt treningskamp mot Kaupanger den 7/2. Mer info kommer etter hvert. Vi håper også å lande på en dato for treningskamp mot Valdres FK.





RUSSETIDEN

Viktig at dere melder ifra om datoer. Vi kan være med å forme terminlista, men da er det viktig at vi får beskjed så fort som mulig. Alt dere veit om nå, må være meldt ifra til oss innen 1.februar. Tryvann??? Festningen i Halden 22-24 april? Kongeparken 6-8 mai? Russedåp osv?


DUGNADER

Alle må stille på en stor dugnad uten at det godtgjøres. I tillegg trenger vi hjelp her og der til salg av billetter på hjemmekamper osv.

Noen muligheter og datoer: 
Offpist på Langfredag; ca 5-6 personer
Skarverennet 23 april. Kyrre sjekker i forhold til antallet, men her trenger vi mange.
Vakter Skarverennet etter avtale. 
Fotballskoler, på sommeren og i høstferien. 
IFO
Salg av abonnent for Ustekveikja og eventuelt andre sponsorer. Kommer mer info 

Vi sjekker flere muligheter.

 

			
EGENTRENING STYRKE/UTHOLDENHET

Vi trener i utgangspunktet bare to ganger sammen i uka. En del får også mange økter gjennom skole, men ikke alle. Vi forventer at dere trener styrke og utholdenhet på egenhånd i tillegg til fellesøktene vi har. Vi oppfordrer også sterkt til økter med ball!!


SPONSORER

Vi er helt avhengige av gode sponsorer. Uten dem hadde treningsavgiften vært firedoblet. Vi må gjøre en god jobb for dem; vi skal blant annet ha et par møter med dem i vinter. Dette for å skape en bedre forståelse for hva våre sponsorer driver med, men også for at de skal få mulighet til å presentere spennende jobbmuligheter for dere.


HOSPITERING HOS ANDRE KLUBBER

Hallingdal FK damer har etablert samarbeid med flere klubber med muligheter for 
hospitering. Stabæk fotball, Lillestrøm SK i toppserien, Øvrevoll Hosle IL i 1 div og 
Kaupanger IL i 2 div er noen klubber som HFK kan hjelpe spillere å etablere kontakt 
med. En skriftlig avtale mellom klubbene er nødvendig, slik at det ikke blir noen problemer med forsikring dersom det skulle oppstå skader på spillere. Kontakt med klubbene formidles via våre trenere.

Viktige kriterier er ferdigheter og innstilling.


SKADER, FORFALLSGRUNNER OG VARSLING 

Mange er flinke til å varsle forfall, men altfor mange melder IKKE i fra. Si ifra når du ikke kommer, og hvorfor du ikke kommer! Da blir det mye lettere for oss å planlegge øktene. Du må ikke tro at vi ikke husker deg. Vi fører oppmøte hver eneste trening!

I forhold til skolearbeid, så føler vi at det er en dårlig forfallsgrunn. Dere må planlegge bedre da en prøve eller heldags sjelden kommer som en overraskelse. Ved jevnt og godt studiearbeid bør man være forberedt. Dere har også MEGET sjeldent dårlig tid i forhold til innleveringer og presentasjoner. Planlegg!! En økt vil også skape mer energi som dere kan ta inn i skolearbeidet. NB!! Dette gjelder også skoleøktene. 

Er du skadet forventes det at du møter opp på trening og skoleøkter for å trene alternativt. Det kan gjøres individuelle avtaler hvis det er mest hensiktsmessig pga avstander m.m. Dette er meget viktig så restitusjonsprosessen går raskere, MEN at man også følger opp den sosiale biten.

INFO TRENINGSLEIR
På grunn av den spente situasjonen i Tyrkia har HFK bestemt at årets treningsleir skal gå til Spania. Uka før påskeferien 13-19 mars, se link for mer info http://absolutt-sportsreiser.no/treningsleir/spania/225-olympic-park-lloret 
Treningsleiren blir dessverre noe dyrere i år på grunn av svak norsk krone. Men vi satser på egenandel på 6800 kr + 250kr/25 euro dere tar med på bussen. NB! Vi presiserer at alle må betale denne egenandelen uavhengig om man tar buss eller ikke. Det blir ca. samme totalpris som i fjor da visumet kom i tillegg.  
De under 18 år må signere sammen med sine foreldre på en reiseavtale. Her gjelder blant annet regler rundt alkohol og konsekvenser ved brudd.
Alle må sørge for gyldig pass og oppholdstillatelse. Vi kommer med nærmere info. Vi slipper som sagt visum til Spania, men det kan være unntak for andre nasjonaliteter (Somalia). 
Sportslig sett blir opplegget mye likt som tidligere år. Det kan bli en utfluktsmulighet hvis vi får det til. Champions League kampen mellom Barcelona – Arsenal sjekkes ut i forhold til billetter. Antydet pris er 2500. Kampen mellom Barcelona – Getafe har vi fått «tilbud» på og det koster 1300 kr. 
Påmeldingsfrist for treningsleiren var satt til onsdag 20. januar. Det er 25 påmeldte jenter + ledere. Faktura sendes ut snart, og det er da helt vesentlig at det betales innen forfall! Klubben har en stor regning å betale midt i februar  Husk at påmeldingen var bindende og avmeldinger etter påmelding vil føre til en avgift på ca. 1500 kr. Ved sykemelding går det på egen reiseforsikring. 
De som skal bli med på treningsleiren forplikter seg til å betale første treningsrate (forfall i mars), samt fullføre vårsesongen. 
			 
AVDELING 3. DIVISJON 2016 
Terminlisten er klar. Den finner dere her http://www.fotball.no/fotballdata/Turnering/Terminliste/?tournamentId=148258

Husk å melde ifra om datoer som passer dårlig!! Flere har sagt at 8.mai passer dårlig, ellers har ingen andre meldt ifra.


TRENINGSOVERSIKT

Alle fellesøktene skal i utgangspunktet foregå ute på Gol, med noen forbehold med bane og vær. Nå er det unntakstilstand og vi trener der vi kan; Nesbyen, Ål og Leira. 
Varsel på Facebook ved avlysning. Følg med!

Meld forfall på Facebook eller SMS til Henrik, Jan eller Ingvild. Vi registrerer alle som ikke er der! Prioriter. Gi beskjed i god tid hvis du skal noe. 

Vi forventer at alle som går på Gol vgs blir med på skoletreningsøktene på tirsdager. Spesielt viktig for de som har ambisjoner om å spille i 3.divisjon.


OPPTJENINGSMULIGHETER

Selve treningsavgiften er ikke dyr synes vi i HFK. Men med treningsleiren og Norway Cup blir det fort store summer, det forstår vi.

Vi gjør oppmerksom på at vi har en del måter å tjene penger på. Som hjelpetrener kan man bidra på akademiet, fotballskoler og proffskoler som arrangeres gjennom året. Det er også muligheter for å jobbe på vår egen idrettsfritidsordning (IFO). I tillegg er det allerede flere spillere som har funnet seg personlige sponsorer. Med den positive utviklingen HFK har, er det ikke umulig at flere bedrifter kan bli med på noe sånt – ta deg en runde på hjemstedet ditt eller spør slekt/venner.
Skulle det være noe, er det bare å ta kontakt. Du finner alle mailadresser og telefonnummer på hjemmesiden http://www.hallingdalfk.no/p/10291/mailadresser.


Vi gleder oss til en spennende sesong sammen med dere!

[bookmark: _GoBack]Ingvild, Henrik, Per Erik og Jan 
image2.png
J19 NM KVAL AVD 01 - BUSKERUD FOTBALLKRETS

Mine Favoritter | Lagre denne siden som favoritt

B3 4 Kampene i din kalender

TERMINLISTE

1 27012016 onsdag 1900 Hanefoss BK ke Kiat Halingdal Ak rena 06219601001
2 13022016 ordag 1400 Halingdal ke iart Kongsberg AkaArena 06219601004
3 31012016 sandag 1130 Ekerkuikk ke Kiart Hanefoss BK Strandsjorcet Kunstgress 06219601005
4 06032016 sondag 1500 EkerKvikk ke iart Halingdal Strandsiorcet Kunstgress os219901007
4 12032016 ordag 1200 Hanefoss BK ke Kiart Kongsberg Ak Arena 06219601008
5 0032016 onsdag 1900 Kongsbero ke iart Eker/uikk 06219601009

